Rouantelezh Dyfed

Ur pennad all a zo diwar-benn ar gontelezh Dyfed.

Ur rouantelezh lec'hiet e mervent Kembre etre fin an Impalaeriezh Roman ha krouidigezh Deheubarth en  e oa Dyfed

 Istor 

 Orin 
An douaroù ma voe savet rouantelezh Dyfed goude diskar an impalaeriezh roman a oa d'an Demetae, ur meuriad keltiek n'anavezer kalz traoù diwar e benn. Ne oant ket brezelourien ha gwarnizon ebet ne oa er vro. Levezon ar sevenadur roman a oa gwan a-walc'h, neuze, goude ma voe kristenekaet er memes amzer ha ar peurrest eus Preden.

Damzieub, war a greder, e teuas ar rannvro da vout e 382 pa roas Maksim, a oa rener Preden neuze, ar rannvro d'e vab Antonius Donatus Gregorius (kembraeg Anwn Dynod). Ne oa ket na roue, na tiern gwir anezhañ zoken moarvat met kentoc'h un doare rener lec'hel karget da zifenn aod mervent Kembre ouzh argasadegoù preizherien Iwerzhon. Goude faezhidigezh Maksem avat, e tilezas Roma Preden ha tiernet e voe mab-bihan Antonius Donatus Gregorius, Clotri.

 Donedigezh an Iwerzhoniz 

E 421 e euredas Gwledyr, hêrez Dyfed, Triphun mac Aed, roue meuriad iwezhonat an Deisi a oa bet aotret d'en em staliañ e Dyfed d'e zifenn ouzh morlaerien hag a oa aet da gontroliñ Brycheinog. Difer a chomas an div rouantelezh, avat, rak kurun Brychenog a voe roet da Anlach mac Cormac

Daoust m'he-doa un orin iwerzhonat en em gembrekaat a reas buan familh roueel Dyfed. Goude marvelezh Triphun mac Aed e voe anvioù kembreat gan tout e diskennidi.

 Unvaniezh gant Brycheinog 

War-dro 640 - 650 ec'h euredas ar roue Cloten ap Nowy da Ceindrych ferch Rhiwallon, hêrez Brycheinog. Unvanet e voe an div rouantelezh goude he marv e 650, betek 700, pa voe aloubet rouantelezh Dyfed gant rouantelezh Ceredigon. Ceredigon - pe Seisyllwg evel ma voe anvet goude-se - a stagas Ystrad Tywi outi, hag a droc'has Dyfed etre daou.

E 720 e roas roue Dyfed, Rhain ap Cadwgan, Brycheinog d'e vreur Awst ap Cadwgan.

 Diskar ar rouantelezh 

War wanaat ez eas Dyfed goude koll Ystrad Tywi met ar familh roueel a viras ar galloud betek 811 pa varvas Owain ap Meredydd, hêr diwezhañ Triphun mac Aed. Tremen a reas Dyfed da Hyfaidd ap Bledrig, map ur bilen a oa dimezet da merc'h Owain, Tangwystyl ferch Owain

E 904 e voe staget Dyfed ouzh Deheubarth gant Hywel Dda pa zimezas da Elen, merc'h ar roue Llywarch ap Hyfaidd.

 Listenn rouaned Dyfed (n'eo ket asur an amzeriadoù) 

 Tiegezh Maksim 

 Antonius Donatus Gregorius (Anwn Dynod) : 382 	
 Demetius (Ednyfed): 400 	
 Clotrius (Clotri) 410 - 421	Roue brezhon diwezhañ

 Tiegezh Mac Aed 

 Triphun (Valerian) (mac Aed): 421-445 
 Aircol (Agricola) : 467
 Vortipor (Vortiporious): 495 - 540
 Cyngar ap Gwrthefyr (Vortipor): 550
 Petr (Pedr) ap Cyngar : 570	
 Arthur map Petr : 595-615 	
 Nowy Hen (the Old): 625 (roue Dyfed & Brycheiniog)
 Cloten ap Nowy : 650 (roue of Dyfed & Brycheiniog)
 Caten ap Cloten : 670 (roue of Dyfed & Brycheiniog)
 Cadwgan Tredylig (ap Caten) : 690 (roue of Dyfed & Brycheiniog)
 Regin (Rhain) ap Cadwgan : 710 	
 Teuder (Tewdos) ap Regin : 730	
 Meredydd ap Teuder : 798
 Rhein ap Maredydd : 798 - 808
 Triffyn ap Rhein : 808 - 810 (hêr ebet)
 Owain ap Meredydd : 810 -811
 Hyfaidd ap Bledrig :?811 - 893
 Llywarch ap Hyfaidd : 893 - 904
 Rhodri ap Hyfaidd : 904 
 Hoel Dda :904 - 950 (roue Deheubarth)

 Kantrevoù ha kombodoù Dyfed 
 Kantrev Cemais
 Uwch Nyfer
 Is Nyfer
 Kantrev Pebidiog
 Kantrev Rhos
 Kantrev Daugleddau
 Kantrev Penfro
 Kantrev Gwarthaf
 Efelffre
 Peuliniog
 Talacharn
 Amgoed (Henllan Amgoed)
 Ystlwyf
 Penrhyn
 Derllys
 Elfed
 Emlyn
 Emlyn Is Cuch
 Emlyn Uwch Cuch

 Pennadoù kar, a bell pe a dost 

 Deheubarth
 Dyfed

Rummad:Rouantelezhioù brezhon
Rummad:Istor Dyfed